กรมการข้าว ส่งมอบหน้ากากอนามัยแก่ศูนย์เมล็ดพันธุ์ข้าวและศูนย์วิจัยข้าว ต้านภัยโควิด -19
กรมการข้าว ส่งมอบหน้ากากอนามัยแก่ศูนย์เมล็ดพันธุ์ข้าวและศูนย์วิจัยข้าว ต้านภัยโควิด -19นายสุดสาคร ภัทรกุลนิษฐ์ อธิบดีกรมการข้าว กล่าวว่า กรมการข้าวได้ส่งมอบหน้ากากอนามัยจำนวน 4,000 ชิ้น จากเกษตรกรผู้ได้รับผลกระทบจากการแพร่ระบาดของเชื้อไวรัส COVID-19 เพื่อเป็นการช่วยเหลือเกษตรกรให้มีรายได้จุนเจือครอบครัวอีกทางหนึ่ง โดยนำหน้ากากอนามัยดังกล่าวไปมอบให้แก่ศูนย์เมล็ดพันธุ์ข้าวและศูนย์วิจัยข้าว ภายใต้แนวคิด “กรมการข้าว ใส่ใจ ห่วงใย มอบหน้ากากอนามัย ต้านภัย COVID-19” เพื่อเป็นการช่วยเหลือและยับยั้งการแพร่ระบาดของ COVID-19 ขณะเดียวกันจากการที่รัฐบาลได้กำหนดมาตรการ อยู่บ้าน หยุดเชื้อ เพื่อชาติ ส่งผลให้ธุรกิจต่างๆ ได้รับผลกระทบ กรมการข้าวได้เร่งดำเนินการช่วยเหลือและเป็นส่วนหนึ่งช่วยบรรเทาผลกระทบ ไม่ว่าจะเป็นการอุดหนุนหน้ากากอนามัยจากเกษตรกรผู้ได้รับผลกระทบ โอนเงินงบประมาณให้ศูนย์เมล็ดพันธุ์ข้าวและศูนย์วิจัยข้าว เพื่อจัดซื้อเครื่องตรวจวัดอุณหภูมิ เจลล้างมือแอลกอฮอล์นอกจากนี้ ยังขอความร่วมมือไปยังกรมปศุสัตว์ ให้ส่งเจ้าหน้าที่เข้ามาดำเนินการฉีดพ่นน้ำยาฆ่าเชื้อไวรัส COVID-19 ตามมาตรการป้องกันและควบคุมเชื้อ ควบคู่การขอความร่วมมือจากเจ้าหน้าที่ให้สวมใส่หน้ากากอนามัย ใช้เจลล้างมือแอลกอฮอล์ที่ทางกรมการข้าวได้จัดเตรียมไว้ให้ และหมั่นทำความสะอาดโดยใช้น้ำยาฆ่าเชื้อบริเวณโต๊ะทำงาน ห้องทำงาน โต๊ะประชุม อย่างสม่ำเสมอด้วย